Първоначалният физически преглед при вашия хирург включва измерване на гръдната стена и гърдите. След обсъждане на желания краен резултат, той ще ви даде своите препоръки за самата операция и ще ви помогне да изберете най-добрия за вашата анатомия размер и тип на силиконови импланти, както и местоположение на разреза. Преди операцията се изисква: Да сте в добро здравословно състояние. Да се консултирте с вашия пластичен хирург за всички лекарствени взаимодействия, които могат да съществуват с лекарства, които вече приемате. Да спрете приема на аспирин или лекарства, които съдържат аспирин, нестероидни противовъзпалителни средства и всякакви билкови добавки, тъй като всички те увеличават риска от кървене. След операцията могат да ви бъдат предписани болкоуспокояващи и антибиотици. Да си направите необходимите кръвни и образни изследвания (ехография за жени под 40 г. и мамография за жени над 40 г.), както и консултации с кардиолог и анестезиолог. Да ви се вземе размер за бельо (стягащ сутиен). Да не приемате нищо през устата (храна и вода) в деня на операцията. Да съобразите датата на операцията с вашия менструален цикъл.